open-index/open-wikipedia-markdown huggingface dataset:
মীরসরাই ইউনিয়ন

**মীরসরাই** বাংলাদেশের চট্টগ্রাম জেলার মীরসরাই উপজেলার অন্তর্গত একটি ইউনিয়ন।

## আয়তন
মীরসরাই ইউনিয়নের আয়তন ২,৮১৬ একর (১১.৪০ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী মীরসরাই ইউনিয়নের মোট জনসংখ্যা ১৬,৮২৮ জন। এর মধ্যে পুরুষ ৭,৯৫৩ জন এবং মহিলা ৮,৮৭৫ জন। মোট পরিবার ৩,১৬৪টি।

## অবস্থান ও সীমানা
মীরসরাই উপজেলার মধ্যাংশে মীরসরাই ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের দক্ষিণে খৈয়াছড়া ইউনিয়ন, পূর্বে করেরহাট ইউনিয়ন, উত্তরে দুর্গাপুর ইউনিয়ন এবং পশ্চিমে মিঠানালা ইউনিয়ন ও মীরসরাই পৌরসভা অবস্থিত।

## প্রশাসনিক কাঠামো
মীরসরাই ইউনিয়ন মীরসরাই উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার মীরসরাই থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এটি ৮টি মৌজায় বিভক্ত।

;ওয়ার্ডভিত্তিক এ ইউনিয়নের গ্রামগুলো হলো

## ইতিহাস
মীরসরাই ইউনিয়ন একটি প্রাচীন ইউনিয়ন। একজন বিখ্যাত অলি ও সুফি সাধক মীর সাহেব ব্রিটিশ শাসনামলে এখানে একটি সরাই খানা স্থাপন করেন। তার স্থাপিত সরাই খানার নামানুসারে এ ইউনিয়নের নামকরণ করা হয়।  এ ইউনিয়ন পরিষদটি প্রথমে মীরসরাই সদরে স্থাপন করা হলেও ২০১২ সালে এটি মীরসরাই সদরের প্রায় ১ কিলোমিটার উত্তরে জাফরাবাদ গ্রামে স্থানান্তর করা হয়।

## শিক্ষা ব্যবস্থা
২০১১ সালের আদমশুমারি অনুযায়ী মীরসরাই ইউনিয়নের সাক্ষরতার হার ৫৪.৪%। এ ইউনিয়নে ৩টি মাধ্যমিক বিদ্যালয়, ২টি মাদ্রাসা, ৭টি প্রাথমিক বিদ্যালয় ও ১টি কিন্ডারগার্টেন রয়েছে।

### শিক্ষা প্রতিষ্ঠান
;মাদ্রাসা
* মিঠাছড়া ইসলামিয়া ফাজিল মাদ্রাসা
* মান্দারবাড়ীয়া শাহ্ ওলিয়া বালিকা দাখিল মাদ্রাসা

;মাধ্যমিক বিদ্যালয়
* বিশ্ব দরবার মাধ্যমিক বিদ্যালয়
* মাজহারুল হক চৌধুরী উচ্চ বিদ্যালয়
* মিঠাছড়া উচ্চ বিদ্যালয়

;প্রাথমিক বিদ্যালয়
* উত্তর তালবাড়িয়া সরকারি প্রাথমিক বিদ্যালয়
* কিছমত জাফরাবাদ এম এ চৌধুরী সরকারি প্রাথমিক বিদ্যালয়
* বিশ্ব দরবার সরকারি প্রাথমিক বিদ্যালয়
* মঠবাড়িয়া সরকারি প্রাথমিক বিদ্যালয়
* মধ্য মান্দারবাড়িয়া সরকারি প্রাথমিক বিদ্যালয়
* মিঠাছড়া সরকারি প্রাথমিক বিদ্যালয়
* মীরসরাই সরকারি প্রাথমিক বিদ্যালয়

;কিন্ডারগার্টেন
* মিঠাছড়া আইডিয়াল স্কুল

## যোগাযোগ ব্যবস্থা
মীরসরাই ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনে এ ইউনিয়নে যোগাযোগ করা যায়।

## খাল ও নদী
মীরসরাই ইউনিয়নের উপর দিয়ে প্রবাহিত হচ্ছে মহামায়া খাল ও কালীতলা খাল।

## হাট-বাজার
মীরসরাই ইউনিয়নের প্রধান বাজার হলো মিঠাছড়া বাজার।

## দর্শনীয় স্থান
* মহামায়া হ্রদ

## জনপ্রতিনিধি
* বর্তমান চেয়ারম্যান: পদশূন্য।

;চেয়ারম্যানগণের তালিকা

## আরও দেখুন
* মীরসরাই উপজেলা
* মীরসরাই থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:মীরসরাই উপজেলার ইউনিয়ন
ওসমানপুর ইউনিয়ন, মীরসরাই

**ওসমানপুর** বাংলাদেশের চট্টগ্রাম জেলার মীরসরাই উপজেলার অন্তর্গত একটি ইউনিয়ন।

## আয়তন
ওসমানপুর ইউনিয়নের আয়তন ৫,০৩৪ একর (২০.৩৭ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী ওসমানপুর ইউনিয়নের মোট জনসংখ্যা ১৪,৬৪৫ জন। এর মধ্যে পুরুষ ৬,৬৪৫ জন এবং মহিলা ৮,০০০ জন। মোট পরিবার ৩,০৪৬টি।

## অবস্থান ও সীমানা
মীরসরাই উপজেলার উত্তর-পশ্চিমাংশে ওসমানপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৬ কিলোমিটার। এ ইউনিয়নের দক্ষিণে ইছাখালী ইউনিয়ন, পূর্বে জোরারগঞ্জ ইউনিয়ন ও বারইয়ারহাট পৌরসভা, উত্তরে ধুম ইউনিয়ন এবং পশ্চিমে ফেনী নদী ও ফেনী জেলার সোনাগাজী উপজেলার আমিরাবাদ ইউনিয়ন ও সোনাগাজী ইউনিয়ন অবস্থিত।

## প্রশাসনিক কাঠামো
ওসমানপুর ইউনিয়ন মীরসরাই উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার জোরারগঞ্জ থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এ ইউনিয়নের গ্রামগুলো হলো:
* মরগাং
* বৃন্দাবনপুর
* পতেয়পুর
* ওসমানপুর
* রোকন্দিপুর
* সাহেবপুর
* বাঁশখালী
* পাতাকোট
* আজমপুর

## শিক্ষা ব্যবস্থা
২০১১ সালের আদমশুমারি অনুযায়ী ওসমানপুর ইউনিয়নের সাক্ষরতার হার ৫৮.৪%। এ ইউনিয়নে ১টি মাধ্যমিক বিদ্যালয়, ১টি মাদ্রাসা, ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* ওসমানপুর বহুমুখী উচ্চ বিদ্যালয়

;মাদ্রাসা
* ওসমানপুর নূরিয়া ইসলামিয়া দাখিল মাদ্রাসা

;নিম্ন মাধ্যমিক বিদ্যালয়
* আল আমিন আইডিয়াল স্কুল

;প্রাথমিক বিদ্যালয়
* আজমপুর সরকারি প্রাথমিক বিদ্যালয়
* ওসমানপুর উচ্চ বিদ্যালয় সংলগ্ন সরকারি প্রাথমিক বিদ্যালয়
* ওসমানপুর সরকারি প্রাথমিক বিদ্যালয়
* পাতাকোট রেজিস্টার্ড বেসরকারি প্রাথমিক বিদ্যালয়
* পূর্ব সাহেবপুর সরকারি প্রাথমিক বিদ্যালয়
* মরগাং সরকারি প্রাথমিক বিদ্যালয়
* বাঁশখালী সরকারি প্রাথমিক বিদ্যালয়
* সাহেবপুর সরকারি প্রাথমিক বিদ্যালয়
* হাজী কামাল পাশা ভূঞা সরকারি প্রাথমিক বিদ্যালয়

## যোগাযোগ ব্যবস্থা
ওসমানপুর ইউনিয়নে যোগাযোগের প্রধান সড়ক জোরারগঞ্জ-ওসমানপুর সড়ক। প্রধান যোগাযোগ মাধ্যম সিএনজি চালিত অটোরিক্সা।

## অর্থনীতি
মীরসরাই তথা উত্তর চট্রগ্রামের মৎস্য বিপ্লব আরম্ভ হয় ১৯৯০ সালে এই ইউনিয়ন থেকে। এই ইউনিয়নের অধিকাংশ মানুষ কোন না কোন ভাবে মৎস্য চাষের সাথে যুক্ত।

## ধর্মীয় উপাসনালয়
ওসমানপুর ইউনিয়নে ১৪টি মসজিদ, ৯টি ঈদগাহ ও ২টি মন্দির রয়েছে।

## খাল ও নদী
ওসমানপুর ইউনিয়নের পশ্চিম পাশ দিয়ে বয়ে চলেছে ফেনী নদী বা মুহুরী নদী।

## হাট-বাজার
ওসমানপুর ইউনিয়নের প্রধান ২টি হাট/বাজার হল আজমপুর বাজার এবং বাঁশখালী মুহুরী প্রজেক্ট বাজার।

## দর্শনীয় স্থান
ওসমানপুর ইউনিয়নের দর্শনীয় স্থানগুলোর মধ্যে রয়েছে:
* মুহুরী প্রজেক্ট স্লুইচ গেইট
* পাতাকোট জগন্নাথ ধাম

## জনপ্রতিনিধি
* বর্তমান চেয়ারম্যান: পদশূন্য।

;চেয়ারম্যানগণের তালিকা

## আরও দেখুন
* মীরসরাই উপজেলা
* জোরারগঞ্জ থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:মীরসরাই উপজেলার ইউনিয়ন
সাহেরখালী ইউনিয়ন

**সাহেরখালী** বাংলাদেশের চট্টগ্রাম জেলার মীরসরাই উপজেলার অন্তর্গত একটি ইউনিয়ন।

## আয়তন
সাহেরখালী ইউনিয়নের আয়তন ১৫,৮১৪ একর (৬৪ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী সাহেরখালী ইউনিয়নের মোট জনসংখ্যা ১৬,৯১২ জন। এর মধ্যে পুরুষ ৭,৫৭৬ জন এবং মহিলা ৯,৩৩৬ জন। মোট পরিবার ৩,০৪৬টি।

## অবস্থান ও সীমানা
মীরসরাই উপজেলার দক্ষিণ-পশ্চিমাংশে সাহেরখালী ইউনিয়নের অবস্থান। মীরসরাই উপজেলা সদর থেকে এ ইউনিয়নের দূরত্ব প্রায় ২২ কিলোমিটার। এ ইউনিয়নের উত্তরে ইছাখালী ইউনিয়ন, মীরসরাই পৌরসভা ও মায়ানী ইউনিয়ন; পূর্বে ইছাখালী ইউনিয়ন, মায়ানী ইউনিয়ন ও হাইতকান্দি ইউনিয়ন; দক্ষিণে সীতাকুণ্ড উপজেলার সৈয়দপুর ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার উড়িরচর ইউনিয়ন, নোয়াখালী জেলার কোম্পানীগঞ্জ উপজেলার চর ফকিরা ইউনিয়ন, ফেনী নদী ও ফেনী জেলার সোনাগাজী উপজেলার সোনাগাজী ইউনিয়ন অবস্থিত।

## প্রশাসনিক কাঠামো
সাহেরখালী ইউনিয়ন মীরসরাই উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার মীরসরাই থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হলো:
* পশ্চিম সাহেরখালী
* মধ্যম সাহেরখালী
* পূর্ব সাহেরখালী
* গজারিয়া
* ডোমখালী
* দক্ষিণ মঘাদিয়া
* দক্ষিণ মঘাদিয়া কাজীর তালুক

## শিক্ষা ব্যবস্থা
২০১১ সালের আদমশুমারি অনুযায়ী সাহেরখালী ইউনিয়নের সাক্ষরতার হার ৫৪.৩%। এ ইউনিয়নে ২টি মাধ্যমিক বিদ্যালয়, ৩টি মাদ্রাসা, ৯টি প্রাথমিক বিদ্যালয় ও ১টি কিন্ডারগার্টেন রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* সাহেরখালী উচ্চ বিদ্যালয়

;মাদ্রাসা
* আহমদিয়া হাবিবিয়া গণিয়া দাখিল মাদ্রাসা
* খেয়ারহাট নূরিয়া ছিদ্দিকিয়া দাখিল মাদ্রাসা
* নূরুল উলুম ইদ্রিসিয়া দাখিল মাদ্রাসা

;প্রাথমিক বিদ্যালয়
* গজারিয়া সরকারি প্রাথমিক বিদ্যালয়
* ডোমখালী সরকারি প্রাথমিক বিদ্যালয়
* দক্ষিণ মঘাদিয়া ঘোনা সরকারি প্রাথমিক বিদ্যালয়
* পশ্চিম সাহেরখালী সরকারি প্রাথমিক বিদ্যালয়
* পূর্ব ডোমখালী সরকারি প্রাথমিক বিদ্যালয়	
* পূর্ব সাহেরখালী সরকারি প্রাথমিক বিদ্যালয়	
* ভূঁইয়ার হাট রেজিস্টার্ড বেসরকারি প্রাথমিক বিদ্যালয়
* মধ্য ডোমখালী নাজিরপুর রেজিস্টার্ড বেসরকারি প্রাথমিক বিদ্যালয়
* সাহেরখালী জামাল শফি সরকারি প্রাথমিক বিদ্যালয়

;কিন্ডারগার্টেন
* সাহেরখালী কিন্ডারগার্টেন

## যোগাযোগ ব্যবস্থা
সাহেরখালী ইউনিয়নে যোগাযোগের প্রধান সড়ক মীরসরাই-সাহেরখালী সড়ক। প্রধান যোগাযোগ মাধ্যম সিএনজি চালিত অটোরিক্সা।

## ধর্মীয় উপাসনালয়
সাহেরখালী ইউনিয়নে ২০টি মসজিদ, ৮টি ঈদগাহ ও ২টি মন্দির রয়েছে।

## খাল ও নদী
সাহেরখালী ইউনিয়নের উপর দিয়ে প্রবাহিত হচ্ছে অংশ নদী, সাহেরখালী খাল, ডোমখালী খাল, মোল্লাপাড়া খাল, আনন্দ বাজার খাল এবং ডোমখালী সমিতির বাজার খাল।

## হাট-বাজার
সাহেরখালী ইউনিয়নের প্রধান প্রধান হাট/বাজারগুলো হল সাহেরখালী ভোরের বাজার, আনন্দবাজার, গজারিয়া বাজার, ডোমখালী সমিতির বাজার, খেয়ার হাট এবং ভূঁইয়ার হাট।

## দর্শনীয় স্থান
সাহেরখালী ইউনিয়নের দর্শনীয় স্থানগুলোর মধ্যে রয়েছে:
* সাহেরখালী সমুদ্র সৈকত
* সাহেরখালী বনভূমি
* সাহেরখালী জলজ প্রকল্পসমূহ

## জনপ্রতিনিধি
* বর্তমান চেয়ারম্যান: পদশূন্য।

## আরও দেখুন
* মীরসরাই উপজেলা
* মীরসরাই থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:মীরসরাই উপজেলার ইউনিয়ন
ওয়াহেদপুর ইউনিয়ন

**ওয়াহেদপুর** বাংলাদেশের চট্টগ্রাম জেলার মীরসরাই উপজেলার অন্তর্গত একটি ইউনিয়ন।

## আয়তন
ওয়াহেদপুর ইউনিয়নের আয়তন ৪,৬৮২ একর (১৮.৯৫ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী ওয়াহেদপুর ইউনিয়নের মোট জনসংখ্যা ২৪,৯৮১ জন। এর মধ্যে পুরুষ ১১,৮৫০ জন এবং মহিলা ১৩,১৩১ জন। মোট পরিবার ৪,৭৫২টি।

## অবস্থান ও সীমানা
মীরসরাই উপজেলার দক্ষিণাংশে ওয়াহেদপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের পূর্বে ফটিকছড়ি উপজেলা, উত্তরে খৈয়াছড়া ইউনিয়ন, পশ্চিমে হাইতকান্দি ইউনিয়ন এবং দক্ষিণে সীতাকুণ্ড উপজেলার বারৈয়াঢালা ইউনিয়ন অবস্থিত।

## প্রশাসনিক কাঠামো
ওয়াহেদপুর ইউনিয়ন মীরসরাই উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার মীরসরাই থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এটি *ওয়াহেদপুর*, *গাছবাড়িয়া*, *মাইজগাঁও*, *খাজুরিয়া*, *ছোট কমলদহ*, *সাতবাড়িয়া*, *বড় কমলদহ* এ ৭টি মৌজায় বিভক্ত। এ ইউনিয়নের গ্রামগুলো হল:
* গাছবাড়িয়া
* ফরফরিয়া
* পদুয়া
* মাইজগাঁও
* বুজুর্গ উম্মেদনগর
* উত্তর ওয়াহেদপুর
* মধ্যম ওয়াহেদপুর
* শেখের তালুক
* ছোট কমলদহ
* খাজুরিয়া
* বড় কমলদহ
* সাতবাড়িয়া
* জাফরাবাদ
* দক্ষিণ ওয়াহেদপুর

## শিক্ষা ব্যবস্থা
২০১১ সালের আদমশুমারি অনুযায়ী ওয়াহেদপুর ইউনিয়নের সাক্ষরতার হার ৬০%। এ ইউনিয়নে ১টি কলেজ, ৩টি মাধ্যমিক বিদ্যালয়, ৩টি মাদ্রাসা ও ১৫টি প্রাথমিক বিদ্যালয় রয়েছে।

### শিক্ষা প্রতিষ্ঠান
;কলেজ
* নিজামপুর সরকারি কলেজ

;মাধ্যমিক বিদ্যালয়
* জাফরাবাদ উচ্চ বিদ্যালয়
* নিজামপুর মুসলিম উচ্চ বিদ্যালয়
* সরকারহাট নজর আলী রূপজান উচ্চ বিদ্যালয়

;মাদ্রাসা
* নিজামপুর মাওলানা আবদুল গণি (রহ.) দাখিল মাদ্রাসা
* মির্জাবাজার ইসলামিয়া দাখিল মাদ্রাসা
* হযরত শাহসুফী মাওলানা নুর আহমদ (রহ.) দাখিল মাদ্রাসা
* শেখের তালুক গোলাম রহমান নূরানী মাদ্রাসা

;প্রাথমিক বিদ্যালয়
* উত্তর ওয়াহেদপুর সরকারি প্রাথমিক বিদ্যালয়
* ওয়াহেদপুর মোল্লাপাড়া রেজিস্টার্ড বেসরকারি প্রাথমিক বিদ্যালয়
* ওয়াহেদপুর সরকারি প্রাথমিক বিদ্যালয়
* খাজুরিয়া সরকারি প্রাথমিক বিদ্যালয়
* গাছবাড়িয়া রেজিস্টার্ড বেসরকারি প্রাথমিক বিদ্যালয়
* ছোট কমলদহ সরকারি প্রাথমিক বিদ্যালয়
* জাফরাবাদ সরকারি প্রাথমিক বিদ্যালয়
* তরুবালা মান্দা লোদ সরকারি প্রাথমিক বিদ্যালয়
* দক্ষিণ ওয়াহেদপুর সরকারি প্রাথমিক বিদ্যালয়
* দক্ষিণ খাজুরিয়া রেজিস্টার্ড বেসরকারি প্রাথমিক বিদ্যালয়
* পদুয়া রেজিস্টার্ড বেসরকারি প্রাথমিক বিদ্যালয়
* বড় কমলদহ সরকারি প্রাথমিক বিদ্যালয়
* মির্জা বাজার সরকারি প্রাথমিক বিদ্যালয়
* শেখের তালুক সুকুমার নাথ সরকারি প্রাথমিক বিদ্যালয়
* সরকারহাট সরকারি প্রাথমিক বিদ্যালয়

## যোগাযোগ ব্যবস্থা
ওয়াহেদপুর ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনে এ ইউনিয়নে যোগাযোগ করা যায়।

## ধর্মীয় উপাসনালয়
ওয়াহেদপুর ইউনিয়নে ৪০টি মসজিদ, ২টি ঈদগাহ ও ৮টি মন্দির রয়েছে।

## হাট-বাজার
ওয়াহেদপুর ইউনিয়নের প্রধান প্রধান হাট/বাজারগুলো হল বড় দারোগার হাট (আংশিক), ছোট কমলদহ বাজার, কানুনগোর হাট, সরকার হাট এবং হাদি ফকির হাট।

## দর্শনীয় স্থান
* বাওয়াছড়া সেচ প্রকল্প; বাংলাদেশ পানি ব্যবস্থাপনা সমবায় সমিতির রেজিস্ট্রারভুক্ত।

## উল্লেখযোগ্য ব্যক্তি
* সিরাজুল হক –– বীর প্রতীক খেতাব প্রাপ্ত বীর মুক্তিযোদ্ধা।

## জনপ্রতিনিধি
* বর্তমান চেয়ারম্যান: পদশূন্য।

;চেয়ারম্যানগণের তালিকা

## আরও দেখুন
* মীরসরাই উপজেলা
* মীরসরাই থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:মীরসরাই উপজেলার ইউনিয়ন
জোরারগঞ্জ ইউনিয়ন

**জোরারগঞ্জ** বাংলাদেশের চট্টগ্রাম জেলার মীরসরাই উপজেলার অন্তর্গত একটি ইউনিয়ন।

## আয়তন
জোরারগঞ্জ ইউনিয়নের আয়তন ৫,৫১৭ একর (২২.৩৩ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী জোরারগঞ্জ ইউনিয়নের মোট জনসংখ্যা ৩৬,১৮২ জন। এর মধ্যে পুরুষ ১৭,৮২৯ জন এবং মহিলা ১৮,৩৫৩ জন। মোট পরিবার ৪,৭৫২টি।

## অবস্থান ও সীমানা
মীরসরাই উপজেলার উত্তরাংশে জোরারগঞ্জ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পূর্বে করেরহাট ইউনিয়ন, উত্তরে বারইয়ারহাট পৌরসভা, পশ্চিমে ওসমানপুর ইউনিয়ন এবং দক্ষিণে কাটাছড়া ইউনিয়ন ও দুর্গাপুর ইউনিয়ন অবস্থিত।

## প্রশাসনিক কাঠামো
জোরারগঞ্জ ইউনিয়ন মীরসরাই উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার জোরারগঞ্জ থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এটি ১১টি মৌজায় বিভক্ত। এ ইউনিয়নের গ্রামগুলো হল:
* গোপীনাথপুর
* গোবিন্দপুর
* দক্ষিণ তাজপুর
* নন্দনপুর
* উত্তর তাজপুর
* দেওয়ানপুর
* ভগবতীপুর
* পরাগলপুর
* খিলমুরারী
* উত্তর সোনাপাহাড়
* ইমামপুর
* মধ্যম সোনাপাহাড়
* দক্ষিণ সোনাপাহাড়

## শিক্ষা ব্যবস্থা
২০১১ সালের আদমশুমারি অনুযায়ী জোরারগঞ্জ ইউনিয়নের সাক্ষরতার হার ৬১.৪%। এ ইউনিয়নে ১টি ইঞ্জিনিয়ারিং কলেজ, ২টি মাদ্রাসা, ৩টি মাধ্যমিক বিদ্যালয়, ১০টি প্রাথমিক বিদ্যালয় রয়েছে।

### শিক্ষা প্রতিষ্ঠান
;ইঞ্জিনিয়ারিং কলেজ
* টেক্সটাইল ইঞ্জিনিয়ারিং কলেজ, চট্টগ্রাম

;মাধ্যমিক বিদ্যালয়
* জোরারগঞ্জ আদর্শ উচ্চ বিদ্যালয়
* জোরারগঞ্জ বালিকা উচ্চ বিদ্যালয়
* জোরারগঞ্জ বৌদ্ধ উচ্চ বিদ্যালয়

মাদ্রাসা
* জোরারগঞ্জ ইসলামিয়া দাখিল মাদ্রাসা
* মৌলভী নজির আহমদ আদর্শ দাখিল মাদ্রাসা

প্রাথমিক বিদ্যালয়
* আরফান বিবি সরকারি প্রাথমিক বিদ্যালয়
* আলহাজ্ব বদিউল আলম চৌধুরী সরকারি প্রাথমিক বিদ্যালয়
* খিলমুরারী সরকারি প্রাথমিক বিদ্যালয়
* গোপীনাথপুর সরকারি প্রাথমিক বিদ্যালয়
* জোরারগঞ্জ সরকারি প্রাথমিক বিদ্যালয়
* তাজপুর অলি আহমদ সরকারি প্রাথমিক বিদ্যালয়
* দক্ষিণ সোনাপাহাড় জহুরা আজিজ সরকারি প্রাথমিক বিদ্যালয়
* পশ্চিম পরাগলপুর সরকারি প্রাথমিক বিদ্যালয়	
* পূর্ব পরাগলপুর সরকারি প্রাথমিক বিদ্যালয়
* ফয়েজ উল্লাহ মাস্টার সরকারি প্রাথমিক বিদ্যালয়	
* মস্তাননগর সরকারি প্রাথমিক বিদ্যালয়

## যোগাযোগ ব্যবস্থা
জোরারগঞ্জ ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনে যোগাযোগ ব্যবস্থা রয়েছে। এছাড়া রয়েছে ঢাকা-চট্টগ্রাম রেলপথ (মুহুরীগঞ্জ স্টেশন)।

## হাট-বাজার
জোরারগঞ্জ ইউনিয়নের প্রধান প্রধান হাট/বাজারগুলো হল:
* জোরারগঞ্জ বাজার
* বিষুমিয়ারহাট বাজার
* চৌধুরীর হাট বাজার
* ছদরমাদীঘি বাজার
* চিনকি আস্তানা বাজার
* মধ্যম সোনাপাহাড় নতুন বাজার
* মস্তাননগর হাসপাতাল গেইট (হাট)
* ঘরতাকিয়া হাট
* গুচ্ছগ্রাম রাস্তার মাথা (হাট), দক্ষিণ সোনাপাহাড়

## দর্শনীয় স্থান
* ছুটি খাঁ মসজিদ
* মেহেদী গার্ডেন; গোপীনাথপুর গ্রামে অবস্থিত।
* আরশি-নগর ফিউচার পার্ক; সোনাপাহাড় 
* মেলকুম পাহাড়ি ঝর্ণা; সোনাপাহাড়

## উল্লেখযোগ্য ব্যক্তি
* মুহম্মদ কবির &ndash;– মধ্যযুগের কবি।

## জনপ্রতিনিধি
* বর্তমান চেয়ারম্যান: পদশূন্য।
;চেয়ারম্যানগণের তালিকা

## আরও দেখুন
* মীরসরাই উপজেলা
* জোরারগঞ্জ থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:মীরসরাই উপজেলার ইউনিয়ন
বিষয়শ্রেণী:মীরসরাই উপজেলা
বেতাগী

**বেতাগী** বাংলাদেশের বরিশাল বিভাগের বরগুনা জেলায় অবস্থিত একটি শহর। এটি বেতাগী উপজেলার সদর এবং কেন্দ্রবিন্দু। শহরটি বরগুনা জেলার সবচেয়ে বড় এবং বেতাগী উপজেলার সবচেয়ে বড় এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং পটুয়াখালী বিমানবন্দর। বিভাগীয় শহর বরিশাল থেকে ৪৯.৩ কি.মি. এবং জেলা শহর বরগুনা থেকে  ৪০ কি.মি. দূরত্বে বেতাগী শহর অবস্থিত।

## জনসংখ্যা
বেতাগী শহরের মোট জনসংখ্যা ১২,৭৮৬ জন যার মধ্যে ৬,৪০৭ জন পুরুষ এবং ৬,৩৭৯ জন নারী। এ শহরের পুরুষ এবং নারী অনুপাত ১০১:১০০।

## ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭.৪১ মিটার।

## প্রশাসন
১৯৯৯ সালে বেতাগী উপজেলা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বেতাগী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৯টি মহল্লায় বিভক্ত ।  ৭.৭২ বর্গ কি.মি. আয়তনের বেতাগী শহরের ৪.১০ বর্গ কি.মি. এলাকা বেতাগী পৌরসভা দ্বারা পরিচালিত হয়।

## শিক্ষা ব্যবস্থা
বেতাগী শহরের স্বাক্ষরতার হার হলো শতকরা ৭১.৯ ভাগ। 
## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:বরগুনা জেলার জনবহুল স্থান
বিষয়শ্রেণী:বেতাগী উপজেলা
চন্দ্রঘোনা

**চন্দ্রঘোনা** বাংলাদেশের চট্টগ্রাম বিভাগের কর্ণফুলী নদীর তীরে অবস্থিত একটি শহর।

## ভূগোল
শহরটি চট্টগ্রাম শহর থেকে ৪৮ কিলোমিটার দূরে কাপ্তাই উপজেলা এবং  রাঙ্গুনিয়ার মধ্যবর্তী কাপ্তাই সড়কে অবস্থিত। এটি বহদ্দারহাট বাস স্টেশন থেকে ।  বাংলাদেশী ফসলের একটি বৃহত্তর ক্ষেত্র *গুমাই বিল* এখানে রয়েছে।

এখানের প্রতিনিধিত্ব করা সংস্কৃতিতে চাকমা এবং মারমা লোকদের অন্তর্ভুক্তি রয়েছে । এই অঞ্চলে ঐতিহাসিক বৌদ্ধ মন্দির রয়েছে। চন্দ্রোঘোনা নেলসন বারোইয়ের জন্মস্থান।

## অর্থনীতি
দক্ষিণ এশিয়ার বৃহত কাগজ কল, কর্ণফুলী পেপার মিলস লিমিটেড, এখানে কর্ণফুলির নদীর তীরে অবস্থিত। এটি ছিল তৎকালীন পূর্ব পাকিস্তানে, কারখানা আইনের আওতায় নিবন্ধিত প্রথম কাগজ উৎপাদনের শিল্প সংস্থা। প্রতিষ্ঠার সময়, এটি ছিল এশিয়ার বৃহত্তম কাগজ কল, যেখানে ৩,০০০-এরও বেশি শ্রমিক কাজ করত।  শহরে একটি কৃত্রিম রেশম কারখানাও রয়েছে।

## আরো দেখুন
খ্রিস্টান হাসপাতাল এখানে অবস্থিত।

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:চট্টগ্রাম বিভাগের জনবহুল স্থান
বিষয়শ্রেণী:কর্ণফুলী নদী
ধুম

***ধুম*** যশ রাজ ফিল্মসের ব্যানারে সঞ্জয় গাধবি কর্তৃক পরিচালিত, আদিত্য চোপড়া এবং যশ চোপড়া প্রযোজিত ২০০৪ সালের বলিউড অ্যাকশন চলচ্চিত্র।

## অভিনয়ে
* অভিষেক বচ্চন - জয় দিক্ষীত
* উদয় চোপড়া - আলী আকবর
* জন আব্রাহাম - কবির
* এশা দেওল - সীনা
* রিমি সেন - সুইটি দিক্ষীত

## ধারাবাহিক
* ধুম (ফ্র্যাঞ্চাইজ)

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:যশ রাজ ফিল্মসের চলচ্চিত্র
বিষয়শ্রেণী:২০০৪-এর চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:প্রীতম সুরারোপিত চলচ্চিত্র
বিষয়শ্রেণী:মুম্বইয়ের পটভূমিতে চলচ্চিত্র
বিষয়শ্রেণী:মহারাষ্ট্র পুলিশের কাল্পনিক চিত্রায়ণ
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:ধুম (ফ্র্যাঞ্চাইজ)
বিষয়শ্রেণী:ভারতীয় ডাকাতির চলচ্চিত্র
মীরসরাই

**মীরসরাই** বা **মিরসরাই** বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি মীরসরাই উপজেলার সদর। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর। শহরটি চট্টগ্রাম জেলার একাদশ বৃহত্তম ও মীরসরাই উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৫১.৬ কি.মি. দূরত্বে মীরসরাই শহর অবস্থিত।

## জনসংখ্যা
বাংলাদেশ আদমশুমারী ২০১১ অনুযায়ী মীরসরাই শহরের মোট জনসংখ্যা ১৯,৬০৪ জন যার মধ্যে ৯,৩৩৫ জন পুরুষ এবং ১০,২৬৯ জন নারী। এ শহরের পুরুষ এবং নারী অনুপাত ৯১। শহরে মোট খানা সংখ্যা বা পরিবার রয়েছে ৪২৩১টি।

## ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হলো । সমুদ্র সমতল থেকে শহরটির গড় উচ্চতা ১২.১২ মিটার।

## প্রশাসন
২০০১ সালে মীরসরাই শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে মীরসরাই পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৭টি মহল্লায় বিভক্ত ।  ১৫.৯৩ বর্গ কি.মি. আয়তনের মীরসরাই শহরের ১০.৫০ বর্গ কি.মি এলাকা মীরসরাই পৌরসভা দ্বারা পরিচালিত হয়।

## শিক্ষা ব্যবস্থা
মীরসরাই শহরের স্বাক্ষরতার হার হলো শতকরা ৫৮.১ ভাগ।

## আরও দেখুন
* মীরসরাই পৌরসভা
* মীরসরাই উপজেলা

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:চট্টগ্রাম বিভাগের জনবহুল স্থান
টেউটন জাতি

thumb|right|400px|টেউটন ও কিম্ব্রীয় জাতির যাত্রাপথ
**টেউটন জাতি** ছিল একটি প্রাচীন জার্মানীয় জাতি। এরা আদিতে কিম্ব্রির উপদ্বীপে (বর্তমান জুটলান্ড উপদ্বীপে) বসবাস করত। বর্তমান উত্তর ডেনমার্কের টু (Thy) জেলাটির নাম এদের নাম থেকে এসেছে। ১২০ খ্রিস্টপূর্বাব্দ নাগাদ টেউটনেরা কিম্ব্রি জাতির লোকদের সাথে একত্রে দক্ষিণে যাত্রা শুরু করে। ১০৫ খ্রিস্টপূর্বাব্দের দিকে এরা আলাদা হয়ে যায়। টেউটনেরা তখন থেকে ১০২ খ্রিস্টাব্দ পর্যন্ত গল রাজ্যে বসবাস করে। ঐ বছর রোমান সেনানায়ক গাইয়ুস মারিয়ুস আকুয়াই সেক্সতিয়াই নামক স্থানে (বর্তমানে ফ্রান্সের এক্‌স-অঁ-প্রোভঁস শহর) তাদের নির্মূল করেন। বর্তমানে টেউটনীয় (ইংরেজি ভাষায় Teutonic *টিউটনিক্‌*) শব্দটি জার্মানীয় (ইংরেজি ভাষায় Germanic *জ্যর্ম্যানিক্‌*) শব্দের সমার্থক হিসেবে ব্যবহার করা হয়, যার অর্থ "জার্মান জাতি সম্বন্ধীয়"।

জার্মান ভাষায় জার্মান জাতিকে নির্দেশকারী "Deutsche" *ডয়চে* শব্দটি প্রাচীন জার্মান "theutches" শব্দ থেকে এসেছে বলে অনেকে মনে করেন; "theutches" দিয়ে টেউটন জাতিকে বোঝানো হত।

টিউটনরাই প্রথমে আধুনিক অর্থে 'রাষ্ট্র' শব্দটি ব্যবহার কারেন

রোমান সভ্যতার অনেক ঐতিহাসিক উপকরণ এই টিউটন জাতি যুদ্ধের মাধ্যমে ধ্বংস করে।
বিষয়শ্রেণী:প্রাচীন জার্মানীয় জাতি
বিষয়শ্রেণী:জার্মানির জাতিগোষ্ঠী
কিম্ব্রি জাতি

thumb|300px|right|টেউটন ও কিম্ব্রি জাতির যাত্রাপথ
**কিম্ব্রি জাতি** ছিল একটি প্রাচীন জার্মানীয় জাতি। এরা টেউটনদের সাথে মিলে প্রথম জার্মানীয় জাতি হিসেবে **রোমান সাম্রাজ্য** আক্রমণ করে। তারা প্রথম ১১৩ খ্রিস্টপূর্বাব্দে নোরিকুম অঞ্চলে (বর্তমান দক্ষিণ অস্ট্রিয়া অঞ্চলে) রোমানদের সংস্পর্শে আসে। কিম্ব্রিরা বহু যুদ্ধে জয়লাভ করে এবং ইতালি ধ্বংসের পাঁয়তারা করছিল। রোমান সেনানায়ক গাইয়ুস মারিয়ুস ১০১ খ্রিস্টপূর্বাব্দে তাদেরকে বর্তমান ইতালির ভেরচেল্লি নামক স্থানে পরাজিত করেন। যুদ্ধে পরাজয়ের পর কিম্ব্রি মহিলারা দাসত্ব থেকে পরিত্রাণের জন্য নিজেদের শিশুদের হত্যা করে ও নিজেরাও আত্মহত্যা করে।

ইউলিয়ুস কাইসারের বিবরণ অনুযায়ী বেলজিয়ামের আউদাতিকি জাতির লোকেরা ছিল কিম্ব্রি ও টেউটন জাতির লোকদের বংশধর। রোমান ঐতিহাসিক কর্নেলিয়ুস তাকিতুস লিখে গেছেন যে কিম্ব্রি নামের এক স্বল্প জনবলসম্পন্ন কিন্তু বিখ্যাত এক জাতি সম্রাট আউগুস্তুসের দরবারে দূত পাঠিয়েছিল। রোমান ঐতিহাসিক প্লিনি-র মতে তারা কিম্ব্রির উপদ্বীপে বাস করত। বর্তমানে উপদ্বীপটি জুটলান্ড উপদ্বীপ নামে পরিচিত এবং ডেনমার্কের অংশ।

## তথ্যসূত্র

বিষয়শ্রেণী:প্রাচীন জার্মানীয় জাতি
চোকপয়েন্ট

থাম্ব|কিছু ট্রেড চেকপয়েন্ট
**চোকপয়েন্ট** () হল বহুল ব্যবহৃত বিশ্ব পর্যায়ের সামুদ্রিক পথের উপর অবস্থিত সরু চ্যানেল বা প্রণালী। এই সরু প্রণালীগুলি বিশ্ব জ্বালানি নিরাপত্তার দৃষ্টিকোণ থেকে অত্যন্ত গুরুত্বপূর্ণ, কেননা এগুলির মধ্য দিয়ে অত্যন্ত বড় পরিমাণের খনিজ তেল পরিবাহিত হয়। কৌশলগত দিক থেকে বিশ্বের সবচেয়ে গুরুত্বপূর্ণ দুইটি চোকপয়েন্ট হচ্ছে পারস্য উপসাগর ও আরব সাগরকে সংযুক্তকারী হর্মুজ প্রণালী, এবং ভারত মহাসাগর ও প্রশান্ত মহাসাগরকে সংযুক্তকারী মালাক্কা প্রণালী। অন্যান্য গুরুত্বপূর্ণ চোকপয়েন্টের মধ্যে আছে: আরব সাগর ও লোহিত সাগরকে সংযুক্তকারী বাব এল-মান্দাব প্রণালী, প্রশান্ত মহাসাগর ও আটলান্টিক মহাসাগরকে সংযুক্তকারী পানামা খাল ও পানামা পাইপলাইন, লোহিত সাগর ও ভূমধ্যসাগরকে সংযুক্তকারী সুয়েজ খাল ও সুমেদ পাইপলাইন, এবং কৃষ্ণ সাগর ও কাস্পিয়ান সাগর অঞ্চলকে ভূমধ্যসাগরের সাথে সংযুক্তকারী বসফরাস প্রণালী।

চোকপয়েন্ট এলাকাতে জলদস্যু, সন্ত্রাস, রাজনৈতিক অস্থিরতা কিংবা জাহাজ দুর্ঘটনার কারণে তেল পরিবহনের নির্ভরযোগ্যতা হ্রাস পেতে পারে এবং এতে বিশ্ববাজারে জ্বালানির দাম বেড়ে যেতে পারে।

## বহিঃসংযোগ
* World Oil Transit Chokepoints (ইংরেজি)

বিষয়শ্রেণী:ভূগোল পরিভাষা
বিষয়শ্রেণী:ভূরাজনীতি
বিষয়শ্রেণী:আন্তর্জাতিক নিরাপত্তা
বিষয়শ্রেণী:ভৌগোলিক রাজনৈতিক
বিষয়শ্রেণী:সামরিক ভূগোল
হোনশু

**হোনশু** (জাপানি ভাষায়: 本州  আক্ষরিক অর্থে "প্রধান রাজ্য") জাপানের চারটি প্রধান দ্বীপের মধ্যে বৃহত্তম। উত্তরে ৎসুগারু প্রণালী হোণ্শুউ দ্বীপকে হোক্কাইদো দ্বীপ থেকে পৃথক করেছে; পূর্বে প্রশান্ত মহাসাগর; দক্ষিণে ইনল্যান্ড সাগর ও কানমন প্রণালী হোণ্শুউ দ্বীপকে শিকোকু ও কিউশু দ্বীপগুলি থেকে পৃথক করেছে; পশ্চিমে জাপান সাগর। দ্বীপটি প্রায় ১২৯০ কিলোমিটার দীর্ঘ এবং এর প্রস্থ ৪৮ থেকে মধ্যভাগে ২৪১ কিলোমিটার পর্যন্ত দেখা যায়। সন্নিকটবর্তী প্রায় ২০০টির মত ছোট দ্বীপের আয়তন গণনায় ধরে হোণ্শুউ দ্বীপের মোট আয়তন প্রায় ২,৩১,০০০ বর্গকিলোমিটার, যা জাপানের মোট আয়তনের ৬১%। আয়তনের দিক থেকে এটি বিশ্বের ৭ম বৃহত্তম দ্বীপ।

অঞ্চলের অন্যান্য দ্বীপের মত হোণ্শুউ দ্বীপও অত্যন্ত পার্বত্যময়। জাপানের সর্বোচ্চ পর্বতশৃঙ্গগুলি দ্বীপের মধ্যভাগের পার্বত্য অঞ্চলে অবস্থিত। এই পর্বতমালাটি জাপানি আল্পস পর্বতমালা নামে পরিচিত। জাপানের সর্বোচ্চ পর্বতশৃঙ্গ ফুজি সমুদ্র সমতল থেকে ৩,৭৭৬ মিটার উচ্চতাবিশিষ্ট। জাপানের সবচেয়ে উঁচু সক্রিয় আগ্নেয়গিরি আসামা পর্বত তোকিও শহর থেকে প্রায় ১৪০ কিলোমিটার উত্তর-পশ্চিমে অবস্থিত। ফুজি পর্বত অঞ্চলটিতে প্রায়ই বিরাট আকারের ভূমিকম্প হয়। হোণ্শুউ দ্বীপে তোনে, শিনানো এবং কিনো নদীগুলি অবস্থিত এবং এগুলি জাপানের বৃহত্তম নদীগুলির মধ্যে অন্যতম। শিনানো জাপানের দীর্ঘতম নদী। এছাড়াও এই দ্বীপে অনেক হ্রদ আছে যেগুলি গ্রীষ্মকালীন অবকাশযাপন কেন্দ্র হিসেবে ব্যবহৃত হয়।

হোনশু দ্বীপটি উত্তর-দক্ষিণে প্রায় ৮ ডিগ্রী অক্ষাংশ এলাকা জুড়ে অবস্থিত এবং ফলে দ্বীপের অঞ্চলভেদে জলবায়ুর ব্যাপক তারতম্য হয়। কেন্দ্রীয় পাহাড়ি অঞ্চলে পশ্চিমে ও দ্বীপের উত্তর অংশে শীতকালে প্রচুর শীত ও বরফ পড়ে। কিন্তু মৃদু কুরোশিও সমুদ্রস্রোত বা জাপান সমুদ্রস্রোতের কারণে দ্বীপের মধ্যভাগে পূর্ব উপকূলের শীতকালীন জলবায়ু মৃদু হয়। দক্ষিণ-পশ্চিম মৌসুমী বায়ুর প্রভাবে গ্রীষ্মকাল গরম ও আর্দ্র হয়; এসময় তাপমাত্রা ৩৫ ডিগ্রী সেলসিয়াস পর্যন্ত উঠে যেতে পারে। সাধারণত সেপ্টেম্বর ও অক্টোবর মাসে তাইফুন ঝড় আঘাত হানে এবং ভারী বর্ষণের কারণে বড় আকারের বন্যা হয়।

জাপানের অর্ধেকেরও বেশি লোক হোনশু দ্বীপের নিম্নভূমি এলাকায় বসবাস করে। বিশেষ করে কান্তো সমভূমি এলাকায় বৃহত্তর তোকিও মহানগরী অঞ্চলে দ্বীপের ২৫% লোক বাস করে। হোণ্শুউ দ্বীপে প্রায় ১০ কোটি লোক বাস করে। জনসংখ্যার বিচারে এটি বিশ্বের ২য় বৃহত্তম দ্বীপ (জাভা দ্বীপের পরেই)। তোকিও এখানকার বৃহত্তম নগরী। এর বাইরে ওসাকা, নাগোয়্যা, কিয়োতো, ইয়োকোহামা, কোবে এবং হিরোশিমা উল্লেখযোগ্য শহর। এই শহরগুলি দ্বীপের দক্ষিণ উপকূলে অবস্থিত এবং এরা একটি শিল্পবলয় গঠন করেছে। জাপান সাগরের তীরে দ্বীপের উত্তর-পশ্চিম অংশের অর্থনীতিতে মাছ ধরা ও কৃষিকাজ প্রধান কর্মকাণ্ড। নিইগাতা ধান উৎপাদনের জন্য বিখ্যাত। কান্তো ও নোবি সমভূমিতে ধান ও সবজির চাষ হয়। ইয়ামানাশি একটি গুরুত্বপূর্ণ ফল উৎপাদনকারী এলাকা। আওমোরির আপেল বিখ্যাত।

বিষয়শ্রেণী:জাপানের দ্বীপ
বিষয়শ্রেণী:জাপান দ্বীপপুঞ্জ
বিষয়শ্রেণী:হোনশু
আমানউল্যা ইউনিয়ন

**আমানউল্যা** বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন

## আয়তন
আমানউল্যা ইউনিয়নের আয়তন ৫০৮ একর (২.০৬ বর্গ কিলোমিটার)। এটি সন্দ্বীপ উপজেলার সবচেয়ে ছোট ইউনিয়ন। (২০০৭ সালের তথ্য অনুযায়ী)

## জনসংখ্যা
২০১১ সালের পরিসংখ্যান অনুযায়ী আমানউল্যা ইউনিয়নের লোকসংখ্যা ৯,৭০০ জন। এর মধ্যে পুরুষ ৫,১১৭ জন এবং মহিলা ৪,৫৮৩ জন।

## অবস্থান ও সীমানা
সন্দ্বীপ উপজেলার উত্তরাংশে আমানউল্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের উত্তরে সন্তোষপুর ইউনিয়ন, পূর্বে সন্তোষপুর ইউনিয়ন ও গাছুয়া ইউনিয়ন এবং দক্ষিণ ও পশ্চিমে কালাপানিয়া ইউনিয়ন অবস্থিত।

## প্রশাসনিক কাঠামো
আমানউল্যা ইউনিয়ন সন্দ্বীপ উপজেলার আওতাধীন ১৯নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন।
বর্তমানে ২টি গ্রাম নিয়ে এই ইউনিয়নটি গঠিত; এগুলো হল:
* আমানউল্যা
* চেউরিয়া

## শিক্ষা ব্যবস্থা
আমানউল্যা ইউনিয়নের সাক্ষরতার হার ৬৩.৩৭%। এ ইউনিয়নে ২টি প্রাথমিক বিদ্যালয় ও ১টি আনন্দ স্কুল রয়েছে।

## শিক্ষা প্রতিষ্ঠান
;প্রাথমিক বিদ্যালয়
* কাটগড় জি এন সরকারি প্রথমিক বিদ্যালয়
* চেউরিয়া সরকারি প্রথমিক বিদ্যালয়
* ৫নং দীঘির পাড় আনন্দ স্কুল

## যোগাযোগ ব্যবস্থা
উপজেলা সদর থেকে আমানউল্যা ইউনিয়নে যোগাযোগের প্রধান সড়ক সন্দ্বীপ-আমানউল্যা সড়ক। যোগাযোগ মাধ্যম রিক্সা, টেক্সী, মোটরসাইকেল।

## ধর্মীয় উপাসনালয়
আমানউল্যা ইউনিয়নে ৭টি মসজিদ ও ২টি মন্দির রয়েছে।

## খাল ও নদী
আমানউল্যা ইউনিয়নের উপর দিয়ে বয়ে চলেছে আমানউল্যা খাল।

## হাট-বাজার
আমানউল্যা ইউনিয়নের প্রধান হাট/বাজার হল আকবর হাট।

## দর্শনীয় স্থান
* সবুজ চর

## জনপ্রতিনিধি
* বর্তমান চেয়ারম্যান: সাইফুল ইসলাম 

;চেয়ারম্যানগণের তালিকা
{| class="wikitable sortable"
|-
! ক্রম নং. !! চেয়ারম্যানের নাম !! মেয়াদকাল
|-
| ০১ || মজিবুর রহমান চৌধুরী ||
|-
| ০২ || হাজী আবদুল বারেক ||
|-
| ০৩ || ফসিউল আলম চৌধুরী ||
|-
| ০৪ || নুরুল আফছার চৌধুরী ||
|-
| ০৫ || জাবেদুল ইসলাম || ২০১১-২০১৬
|-
| ০৬ || শাহাদাত চৌধুরী || ২০১৬-২০২১
|-
| ০৭ || সাইফুল ইসলাম || ২০২১-বর্তমান
|-
}

## নামজাদা আশখাস
*সৈয়দ আবদুল মজিদ, উকিল ও রাজনীতিবিদ

## আরও দেখুন
* সন্দ্বীপ উপজেলা
* সন্দ্বীপ থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:সন্দ্বীপ উপজেলার ইউনিয়ন
টপ এন্ড

thumb|400px|অস্ট্রেলিয়ার মানচিত্রে টপ এন্ড অঞ্চলের অবস্থান লাল রঙ দিয়ে চিহ্নিত করা হয়েছে
**টপ এন্ড** () অস্ট্রেলিয়া মহাদেশের ২য় উত্তরতম বিন্দু বা অঞ্চল (কেপ ইয়র্ক উপদ্বীপের পরে)। এটি মূলত প্রায় ৪ লক্ষ বর্গকিলোমিটার জুড়ে অবস্থিত একটি উপদ্বীপ অঞ্চল, যার পশ্চিমে ভারত মহাসাগর, উত্তরে আরাফুরা সাগর এবং পূর্বে কার্পেন্টারিয়া উপসাগর। দক্ষিণে আছে অস্ট্রেলিয়ার অর্ধ-ঊষর অন্তর্ভাগ। এটি অস্ট্রেলিয়ার নর্দার্ন টেরিটরি প্রদেশের উত্তর অংশ গঠন করেছে।

অ্যালিস স্প্রিংস শহর ধারণকারী নর্দার্ন টেরিটরির দক্ষিণ অংশটিই বেশি পরিচিত হলেও ("রেড সেন্টার" নামে) টেরিটরির অন্যান্য প্রধান শহর যেমন ডারউইন, ক্যাথরিন এবং পামার্সটন টপ এন্ড অঞ্চলে অবস্থিত।

বিষয়শ্রেণী:নর্দার্ন টেরিটরির অঞ্চল
বিষয়শ্রেণী:অস্ট্রেলিয়ার ভূগোল
আজিমপুর ইউনিয়ন, সন্দ্বীপ

**আজিমপুর** বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।

## আয়তন
আজিমপুর ইউনিয়নের আয়তন ২১১৮ একর (৮.৫৭ বর্গ কিলোমিটার)।

## জনসংখ্যা
২০১১ সালের পরিসংখ্যান অনুযায়ী আজিমপুর ইউনিয়নের লোকসংখ্যা ৬,৪২০ জন। এর মধ্যে পুরুষ ৩,২৯৭ জন এবং মহিলা ৩,১২৩ জন।

## অবস্থান ও সীমানা
সন্দ্বীপ উপজেলার পশ্চিমাংশে আজিমপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের উত্তরে রহমতপুর ইউনিয়ন, পূর্বে মুছাপুর ইউনিয়ন ও মাইটভাঙ্গা ইউনিয়ন এবং দক্ষিণ-পশ্চিমে সন্দ্বীপ চ্যানেল ও নোয়াখালী জেলার হাতিয়া উপজেলার চর ঈশ্বর ইউনিয়ন।

## প্রশাসনিক কাঠামো
আজিমপুর ইউনিয়ন সন্দ্বীপ উপজেলার আওতাধীন ১৩নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি *আজিমপুর* মৌজা নিয়েই গঠিত।

## শিক্ষা ব্যবস্থা
আজিমপুর ইউনিয়নের সাক্ষরতার হার ৫০.৯৩%। এ ইউনিয়নে ১টি মাধ্যমিক বিদ্যালয়, ৩টি প্রাথমিক বিদ্যালয় ও ১টি আনন্দ স্কুল রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* আজিমপুর উচ্চ বিদ্যালয়

;প্রাথমিক বিদ্যালয়
* আজিমপুর দক্ষিণ পূর্ব সরকারি প্রাথমিক বিদ্যালয়
* আজিমপুর ভূঁইয়ারহাট সরকারি প্রাথমিক বিদ্যালয়
* পশ্চিম আজিমপুর সরকারি প্রাথমিক বিদ্যালয়

## যোগাযোগ ব্যবস্থা
উপজেলা সদর থেকে আজিমপুর ইউনিয়নে যোগাযোগের প্রধান সড়ক সন্দ্বীপ-আজিমপুর সড়ক। যোগাযোগ মাধ্যম টেক্সী, রিক্সা ও মোটর সাইকেল।

## ধর্মীয় উপাসনালয়
আজিমপুর ইউনিয়নে ৬টি মসজিদ ও ১টি মন্দির রয়েছে।

## খাল ও নদী
আজিমপুর ইউনিয়নের দক্ষিণ-পশ্চিমাংশ জুড়ে বঙ্গোপসাগর। এছাড়া এ ইউনিয়নে অনেক ছোট বড় খাল রয়েছে।

## হাট-বাজার
আজিমপুর ইউনিয়নের প্রধান হাট/বাজার হল আজিজিয়ার হাট।

## দর্শনীয় স্থান
* হরিশপুর ইউনিয়নের পশ্চিমে জেগে উঠা নতুন চর
এটি চট্টগ্রাম জেলার সন্দ্বীপ উপজেলার কালাপানিয়া, হরিশপুর, রহমতপুর, আজিমপুর, জুড়ে বিস্তৃত।

## জনপ্রতিনিধি
* বর্তমান চেয়ারম্যান: মোহাম্মদ আনোয়ার হোসেন রিপন

;চেয়ারম্যানগণের তালিকা

## আরও দেখুন
* সন্দ্বীপ উপজেলা
* সন্দ্বীপ থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:সন্দ্বীপ উপজেলার ইউনিয়ন
গাছুয়া ইউনিয়ন, সন্দ্বীপ

**গাছুয়া** বাংলাদেশের চট্টগ্রাম জেলার  সন্দ্বীপ উপজেলার অন্তর্গত একটি ইউনিয়ন।

## আয়তন
গাছুয়া ইউনিয়নের আয়তন ৩৪৭৩ একর (১৪.০৬ বর্গ কিলোমিটার)। (২০০৭ সালের তথ্য অনুযায়ী)

## জনসংখ্যা
২০১১ সালের পরিসংখ্যান অনুযায়ী গাছুয়া ইউনিয়নের জনসংখ্যা ১৭,০৭৮ জন। এর মধ্যে পুরুষ ৮,১২৮ জন এবং মহিলা ৮,৯৫০ জন।

## অবস্থান ও সীমানা
সন্দ্বীপ উপজেলার উত্তরাংশে গাছুয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের উত্তরে সন্তোষপুর ইউনিয়ন; পশ্চিমে আমানউল্যা ইউনিয়ন ও কালাপানিয়া ইউনিয়ন; দক্ষিণে বাউরিয়া ইউনিয়ন এবং পূর্বে সন্দ্বীপ চ্যানেল, সীতাকুণ্ড উপজেলার সৈয়দপুর ইউনিয়ন ও মুরাদপুর ইউনিয়ন অবস্থিত।

## প্রশাসনিক কাঠামো
গাছুয়া ইউনিয়ন সন্দ্বীপ উপজেলার আওতাধীন ৩নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি ৩টি মৌজায় বিভক্ত।

এ ইউনিয়নের গ্রামগুলো হল:
* হাদিয়া পাড়া
* মোহাম্মদপুর পাড়া
* লতিফ ভূঁইয়া পাড়া
* ধনের ও আবুর গো পাড়া
* সওদার গো পাড়া
* ছবি রহমান পাড়া
* রৌশন আলী পাড়া
* বেড়ীর পাড় পাড়া

## শিক্ষা ব্যবস্থা
গাছুয়া ইউনিয়নের সাক্ষরতার হার ৪৬.৮৩%। এ ইউনিয়নে ১টি ফাজিল মাদ্রাসা, ৩টি মাধ্যমিক বিদ্যালয়, ১১টি প্রাথমিক বিদ্যালয় ও ৯টি আনন্দ স্কুল রয়েছে।

## শিক্ষা প্রতিষ্ঠান
### মাদ্রাসা

* কাটগড় ইসলামিয়া ফাজিল মাদ্রাসা। 
;মাধ্যমিক বিদ্যালয়
* আবদুল খালেক একাডেমী উচ্চ বিদ্যালয়
* গাছুয়া আদর্শ উচ্চ বিদ্যালয়
### প্রাথমিক বিদ্যালয়
* উত্তর আজিমপুর সরকারি প্রাথমিক বিদ্যালয়
* কাশেম মার্কেট সরকারি প্রাথমিক বিদ্যালয়
* গাছুয়া এ কে সরকারি প্রাথমিক বিদ্যালয়
* গাছুয়া ঘাটমাঝির হাট সরকারি প্রাথমিক বিদ্যালয়
* গাছুয়া দক্ষিণ পশ্চিম সরকারি প্রাথমিক বিদ্যালয়
* গাছুয়া দক্ষিণ পূর্ব সরকারি প্রাথমিক বিদ্যালয়
* গাছুয়া মধ্যপাড়া সরকারি প্রাথমিক বিদ্যালয়
* চর হুদ্রাখালী সরকারি প্রাথমিক বিদ্যালয়
* দাদন শহীদ বেলায়েত বীর উত্তম সরকারি প্রাথমিক বিদ্যালয়
* সন্দ্বীপ গাছুয়া বাংলাবাজার সরকারি প্রাথমিক বিদ্যালয়
* সন্দ্বীপ গাছুয়া স্কাউটস সরকারি প্রাথমিক বিদ্যালয়

## যোগাযোগ ব্যবস্থা
উপজেলা সদর থেকে গাছুয়া ইউনিয়নে যোগাযোগের প্রধান সড়ক হল সন্দ্বীপ-গাছুয়া সড়ক। এছাড়া রয়েছে সারিকাইত-সন্তোষপুর সড়ক। যোগাযোগ মাধ্যম টেক্সী, মোটর সাইকেল, রিক্সা, ভাই সাইকেল।

## খাল ও নদী
গাছুয়া ইউনিয়নের পূর্ব পাশে সন্দ্বীপ চ্যানেল। এছাড়া অনেক ছোট ছোট খাল রয়েছে।

## হাট-বাজার
গাছুয়া ইউনিয়নের প্রধান প্রধান হাট/বাজারগুলো হল ঘাটমাঝির হাট, আকবর হাট, হক সাহেবের বাজার, বাংলা বাজার, কাশেম মার্কেট এবং বাণির হাট। এরশাদ মার্কেট এর কিছু অংশ।

## উল্লেখযোগ্য ব্যক্তিত্ব
* এম ওবায়দুল হক-সন্দ্বীপের প্রথম সংসদ সদস্য।
* বেলায়েত হোসেন-বীর উত্তম খেতাব প্রাপ্ত বীর মুক্তিযোদ্ধা।

## আরও দেখুন
* সন্দ্বীপ উপজেলা
* সন্দ্বীপ থানা
* চট্টগ্রাম জেলা

## তথ্যসূত্র

বিষয়শ্রেণী:সন্দ্বীপ উপজেলার ইউনিয়ন
হারামিয়া ইউনিয়ন

**হারামিয়া** বাংলাদেশের চট্টগ্রাম জেলার  সন্দ্বীপ উপজেলার অন্তর্গত একটি ইউনিয়ন।

## আয়তন
হারামিয়া ইউনিয়নের আয়তন ৩৮৯৫ একর (১৫.৭৬ বর্গ কিলোমিটার)। (২০০৭ সালের তথ্য অনুযায়ী)

## জনসংখ্যা
২০১১ সালের পরিসংখ্যান অনুযায়ী হারামিয়া ইউনিয়নের লোকসংখ্যা ১৬,৬৯৯ জন। এর মধ্যে পুরুষ ৭,৯৪৬ জন এবং মহিলা ৮,৭৫৩ জন।

## অবস্থান ও সীমানা
সন্দ্বীপ উপজেলার মধ্যভাগে হারামিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে বাউরিয়া ইউনিয়ন, পশ্চিমে সন্দ্বীপ পৌরসভা, দক্ষিণে মুছাপুর ইউনিয়ন ও মগধরা ইউনিয়ন এবং পূর্বে মগধরা ইউনিয়ন, সন্দ্বীপ চ্যানেল ও সীতাকুণ্ড উপজেলার বাড়বকুণ্ড ইউনিয়ন অবস্থিত।

## প্রশাসনিক কাঠামো
হারামিয়া ইউনিয়ন সন্দ্বীপ উপজেলার আওতাধীন ১৮নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি ৫টি মৌজায় বিভক্ত।

এ ইউনিয়নের গ্রামগুলো হল:
* হারামিয়া
* কাছিয়াপাড়
* চর কাছিয়াপাড়

## শিক্ষা ব্যবস্থা
হারামিয়া ইউনিয়নের সাক্ষরতার হার ৪৯.৪৮%। এ ইউনিয়নে ১টি উচ্চ মাধ্যমিক কলেজ, ২টি মাধ্যমিক বিদ্যালয়, ১টি দাখিল মাদ্রাসা, ৮টি প্রাথমিক বিদ্যালয় ও ১টি আনন্দ স্কুল রয়েছে।

## শিক্ষা প্রতিষ্ঠান
;কলেজ
* আবুল কাশেম হায়দার মহিলা কলেজ

;মাধ্যমিক বিদ্যালয়
* পূর্ব সন্দ্বীপ বহুমুখী উচ্চ বিদ্যালয়
* পূর্ব সন্দ্বীপ এনাম নাহার বালিকা উচ্চ বিদ্যালয়

;মাদ্রাসা
* পূর্ব সন্দ্বীপ শাহ আলামিয়া ইসলামিয়া দাখিল মাদ্রাসা

;প্রাথমিক বিদ্যালয়
* আকবরহাট সরকারি প্রাথমিক বিদ্যালয়
* কাছিয়াপাড় সরকারি প্রাথমিক বিদ্যালয়
* কাটগড় উত্তর পূর্ব সরকারি প্রাথমিক বিদ্যালয়
* দ্বীপবন্ধু মুস্তাফিজুর রহমান সরকারি প্রাথমিক বিদ্যালয়
* পূর্ব কাছিয়াপাড় সরকারি প্রাথমিক বিদ্যালয়
* পূর্ব হারামিয়া জি এম সরকারি প্রাথমিক বিদ্যালয়
* হারামিয়া উত্তর পূর্ব সরকারি প্রাথমিক বিদ্যালয়
* হারামিয়া সরকারি প্রাথমিক বিদ্যালয়

;আনন্দ স্কুল
* হারামিয়া শিকদার পাড়া আনন্দ স্কুল

## যোগাযোগ ব্যবস্থা
উপজেলা সদর থেকে হারামিয়া ইউনিয়নে যোগাযোগের প্রধান সড়ক হল সন্দ্বীপ-হারামিয়া সড়ক। এছাড়া রয়েছে রহমতপুর-মগধরা সড়ক ও সারিকাইত-সন্তোষপুর সড়ক। যোগাযোগ মাধ্যম টেক্সী, মোটর সাইকেল ও রিক্সা।

## ধর্মীয় উপাসনালয়
হারামিয়া ইউনিয়নে ৩৩টি মসজিদ, ১২টি ঈদগাহ ও ৪টি মন্দির রয়েছে।

## খাল ও নদী
হারামিয়া ইউনিয়নের পূর্ব পাশে সন্দ্বীপ চ্যানেল।

## হাট-বাজার
হারামিয়া ইউনিয়নের প্রধান প্রধান হাট/বাজার হল মালেক মুন্সীর হাট, চৌমুহনি বাজার, বক্তার হাট এবং সেনের হাট।

## জনপ্রতিনিধি
* বর্তমান চেয়ারম্যান: মোহাম্মদ জসিম উদ্দিন

;চেয়ারম্যানগণের তালিকা

## আরও দেখুন
* সন্দ্বীপ উপজেলা
* সন্দ্বীপ থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:সন্দ্বীপ উপজেলার ইউনিয়ন
হরিশপুর ইউনিয়ন

**হরিশপুর** বাংলাদেশের চট্টগ্রাম জেলার  সন্দ্বীপ উপজেলার অন্তর্গত একটি ইউনিয়ন।

## আয়তন
হরিশপুর ইউনিয়নের আয়তন ৩৫৫৩ একর (১৪.৩৮ বর্গ কিলোমিটার)। (২০০৭ সালের তথ্য অনুযায়ী)

## জনসংখ্যা
২০১১ সালের পরিসংখ্যান অনুযায়ী হরিশপুর ইউনিয়নের লোকসংখ্যা ৬,০০৬ জন। এর মধ্যে পুরুষ ৩,০৭১ জন এবং মহিলা ২,৯৩৫ জন।

## অবস্থান ও সীমানা
সন্দ্বীপ উপজেলার পশ্চিমাংশে হরিশপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের উত্তরে কালাপানিয়া ইউনিয়ন, পূর্বে ও দক্ষিণে সন্দ্বীপ পৌরসভা এবং পশ্চিমে বঙ্গোপসাগর।

## প্রশাসনিক কাঠামো
হরিশপুর ইউনিয়ন সন্দ্বীপ উপজেলার আওতাধীন ৮নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি *দুবলাপাড়* ও *হরিশপুর* এ ২টি মৌজায় বিভক্ত।

## শিক্ষা ব্যবস্থা
হরিশপুর ইউনিয়নের সাক্ষরতার হার ৫২%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা, ৩টি প্রাথমিক বিদ্যালয় ও ৫টি আনন্দ স্কুল রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* সন্দ্বীপ আইডিয়াল উচ্চ বিদ্যালয়

;মাদ্রাসা
* হাজী আবদুল মালেক ইসলামিয়া দাখিল মাদ্রাসা

;প্রাথমিক বিদ্যালয়
* দুবলাপাড় সরকারি প্রাথমিক বিদ্যালয়
* মধ্য হরিশপুর সরকারি প্রাথমিক বিদ্যালয়
* হাজী বদিউজ্জমান সরকারি প্রাথমিক বিদ্যালয়

;আনন্দ স্কুল
* তুলাতলী আনন্দ স্কুল	
* দীর্ঘাপাড় উত্তর-পশ্চিম আনন্দ স্কুল	
* আশোকের সাঁকো আনন্দ স্কুল
* লেমু হোসেনের মসজিদ সংলগ্ন আনন্দ স্কুল	
* আলোকিত জেলে পাড়া আনন্দ স্কুল

## যোগাযোগ ব্যবস্থা
উপজেলা সদর থেকে হরিশপুর ইউনিয়নে যোগাযোগের প্রধান সড়ক সন্দ্বীপ-হরিশপুর সড়ক। প্রধান যোগাযোগ মাধ্যম টেক্সী/রিক্সা/মোটরসাইকেল।

## ধর্মীয় উপাসনালয়
হরিশপুর ইউনিয়নে ৯টি মসজিদ ও ১টি মন্দির রয়েছে।

## খাল ও নদী
হরিশপুর ইউনিয়নের পশ্চিমাংশ জুড়ে রয়েছে বঙ্গোপসাগর। এছাড়া এ ইউনিয়নটি নদী ভাঙ্গন কবলিত হওয়ায় অসংখ্য খাল রয়েছে।

## হাট-বাজার
হরিশপুর ইউনিয়নের প্রধান ৩টি হাট/বাজার হল তালুকদার মার্কেট, তুলাতলী বাজার এবং সালাম বাজার।

## দর্শনীয় স্থান
* হরিশপুর ইউনিয়নের পশ্চিমে জেগে উঠা নতুন চর
এটি চট্টগ্রাম জেলার সন্দ্বীপ উপজেলার কালাপানিয়া, হরিশপুর, রহমতপুর, আজিমপুর, জুড়ে বিস্তৃত।

## উল্লেখযোগ্য ব্যক্তিত্ব
* রোহিণীকুমার কর &ndash;– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব।

## জনপ্রতিনিধি
* বর্তমান চেয়ারম্যান: এম এ ছালাম 

;চেয়ারম্যানগণের তালিকা

## আরও দেখুন
* সন্দ্বীপ উপজেলা
* সন্দ্বীপ থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:সন্দ্বীপ উপজেলার ইউনিয়ন
উড়িরচর ইউনিয়ন

**উড়িরচর** বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন। এটি বঙ্গোপসাগরের উড়ির চর দ্বীপ নিয়ে গঠিত।

## আয়তন
উড়িরচর ইউনিয়নের আয়তন ২৬,০০১ একর (১০৫.২৩ বর্গ কিলোমিটার)। (২০০৭ সালের তথ্য অনুযায়ী)

## জনসংখ্যা
২০১১ সালের পরিসংখ্যান অনুযায়ী উড়িরচর ইউনিয়নের লোকসংখ্যা ১১,৯২৩ জন। এর মধ্যে পুরুষ ৬,৪২৫ জন এবং মহিলা ৫,৪৯৮ জন।

## অবস্থান ও সীমানা
সন্দ্বীপ উপজেলার উত্তরের একটি উপদ্বীপ উড়িরচর ইউনিয়ন। এ ইউনিয়নের দক্ষিণ-পূর্বে সন্দ্বীপ চ্যানেল ও সন্তোষপুর ইউনিয়ন; পূর্বে সন্দ্বীপ চ্যানেল ও মীরসরাই উপজেলার সাহেরখালী ইউনিয়ন; উত্তরে সন্দ্বীপ চ্যানেল ও নোয়াখালী জেলার কোম্পানীগঞ্জ উপজেলার মুছাপুর ইউনিয়ন; পশ্চিমে নোয়াখালী জেলার কোম্পানীগঞ্জ উপজেলার চর এলাহী ইউনিয়ন, সন্দ্বীপ চ্যানেল ও সুবর্ণচর উপজেলার চর ক্লার্ক ইউনিয়ন এবং দক্ষিণে বঙ্গোপসাগর।

## প্রশাসনিক কাঠামো
উড়িরচর ইউনিয়ন সন্দ্বীপ উপজেলার আওতাধীন ১নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি ৩টি মৌজায় বিভক্ত।

## নামকরণ
১৯৭০-৭১ সালের দিকে সন্দ্বীপের উত্তর-পশ্চিম দিকে মেঘনা মোহনায় একটি দ্বীপ জেগে উঠে। দ্বীপের জন্মের কিছুদিন পর সন্দ্বীপের জনগণ এই দ্বীপে গিয়ে দেখতে পায় সমস্ত দ্বীপে ঘাস আর ঘাস। এই ঘাসকে সন্দ্বীপের আঞ্চলিক ভাষায় উড়ি বলা হয়। আর এই উড়ি ঘাস থেকে এর নাম হয় 'উড়ির চর'।

## ইতিহাস
তৎকালীন সন্দ্বীপের কৃতী সন্তান কালাপানিয়া ইউনিয়নের চেয়ারম্যান মরহুম আসাদুল হক চৌধুরী প্রকাশ সাহেব মিয়া সন্দ্বীপের বিভিন্ন এলাকা থেকে নদী সিকিস্তি ভূমীহীন মানুষদের কে ১৯৮০-৮১ সালে উড়ির চরে এনে বসতি করে দেয়। ১৯৮৫ সালের বন্যা, ১৯৯১ সালের ঘূর্ণিঝড়, ২০০৭ সালের সিডর, ২০০৯ সালের আইলার মত বড় বড় প্রাকৃতিক দুর্যোগ মোকাবেলা করে উড়ির চর, যার মধ্যে ১৯৮৫ এবং ১৯৯১ সালের দুর্যোগে এই উড়ির চরের সবচেয়ে বেশি ক্ষতি হয়। উড়ির চর প্রথম চেয়ারম্যান নির্বাচিত হন মরহুম আসাদুল হক চৌধুরী প্রকাশ সাহেব মিয়ার সহধর্মিনী মিসেস তাহমিনা চৌধুরী।

## শিক্ষা ব্যবস্থা
উড়িরচর ইউনিয়নের সাক্ষরতার হার ২৬.৪০%। এ ইউনিয়নে ১টি নিম্ন মাধ্যমিক বিদ্যালয়, ৪টি প্রাথমিক বিদ্যালয়, ১টি আনন্দ স্কুল ও ৫টি ইবতেদায়ী ও দাখিল মাদ্রাসার রয়েছে। এদের মধ্যে উড়িরচর মাধ্যমিক বিদ্যালয় উল্লেখযোগ্য।

## যোগাযোগ ব্যবস্থা
উপজেলা সদর থেকে উড়িরচর ইউনিয়নে যোগাযোগের উপায় নৌপথ। প্রধান যোগাযোগ মাধ্যম নৌকা ও ট্রলার।

## ধর্মীয় উপাসনালয়
উড়িরচর ইউনিয়নে ২২টি মসজিদ, ৮টি ঈদগাহ ও ২টি মন্দির রয়েছে।

## খাল ও নদী
মূল উপজেলা থেকে বিচ্ছিন্ন উক্ত ইউনিয়নটির চার পাশে মেঘনা নদী অবস্থিত এবং ছোট ছোট অনেক খাল রয়েছে।

## হাট-বাজার
উড়িরচর ইউনিয়নের প্রধান প্রধান হাট/বাজারগুলো হল, জনতা বাজার, বাংলা বাজার, কলোনী বাজার, মিয়া বাজার, নতুন বাজার, সমিতির হাট,খায়ের মার্কেট এবং রাজীব বাজার।

## দর্শনীয় স্থান
* সাগর পাড়ে কেওড়া বন; ৬নং ওয়ার্ডে অবস্থিত।

## জনপ্রতিনিধি
* বর্তমান চেয়ারম্যান: মোহাম্মদ আবদুর রহিম

;চেয়ারম্যানগণের তালিকা

## আরও দেখুন
* সন্দ্বীপ উপজেলা
* সন্দ্বীপ থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:সন্দ্বীপ উপজেলার ইউনিয়ন
বিষয়শ্রেণী:বাংলাদেশের দ্বীপ
বিষয়শ্রেণী:বঙ্গোপসাগরের দ্বীপ
নয়ামস্তি ইউনিয়ন

**ন্যায়মস্তি ইউনিয়ন** বাংলাদেশের চট্টগ্রাম জেলার অন্তর্গত সন্দ্বীপ উপজেলার একটি বিলুপ্ত ইউনিয়ন।

## অবস্থান ও আয়তন
চট্টগ্রাম জেলার অন্তর্গত সন্দ্বীপ উপজেলার দক্ষিণ-পশ্চিমের ইউনিয়ন ছিল ন্যায়মস্তি। এর উত্তরে ছিল আজিমপুর ইউনিয়ন, পূর্বে ছিল মাইটভাঙ্গা ইউনিয়ন ও সারিকাইত ইউনিয়ন এবং দক্ষিণে ও পশ্চিমে বঙ্গোপসাগর। এ ইউনিয়নের আয়তন ছিল ৯৮১৫ একর (৩৯.৭২ বর্গ কিলোমিটার)।

## ইতিহাস
ন্যায়মস্তি ইউনিয়ন ছিল সন্দ্বীপ উপজেলার আওতাধীন ১৪নং ইউনিয়ন পরিষদ; বঙ্গোপসাগরে বিলীন হয়ে যাওয়ায় এটি বর্তমানে বিলুপ্ত।

## আরও দেখুন
* সন্দ্বীপ উপজেলা।

## তথ্যসূত্র

## বহিঃসংযোগ

বিষয়শ্রেণী:সন্দ্বীপ উপজেলার বিলুপ্ত ইউনিয়ন
বিষয়শ্রেণী:বাংলাদেশের বিলুপ্ত ইউনিয়ন
বারৈয়াঢালা ইউনিয়ন

**বারৈয়াঢালা** বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।

## আয়তন
বারৈয়াঢালা ইউনিয়নের আয়তন ৬৭৩৮ একর (২৭.২৭ বর্গ কিলোমিটার)।

## জনসংখ্যা
২০১১ সালের পরিসংখ্যান অনুযায়ী বারৈয়াঢালা ইউনিয়নের লোকসংখ্যা ৩৬,০০০ জন। এর মধ্যে পুরুষ ১৭,৯৭০ জন এবং মহিলা ১৮,০৩০ জন।

## অবস্থান ও সীমানা
সীতাকুণ্ড উপজেলার সর্ব-উত্তরে বারৈয়াঢালা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের পশ্চিমে সৈয়দপুর ইউনিয়ন; দক্ষিণে সৈয়দপুর ইউনিয়ন ও সীতাকুণ্ড পৌরসভা; পূর্বে ফটিকছড়ি উপজেলার সুয়াবিল ইউনিয়ন, হারুয়ালছড়ি ইউনিয়ন ও বাগানবাজার ইউনিয়ন এবং উত্তরে মীরসরাই উপজেলার করেরহাট ইউনিয়ন, ওয়াহেদপুর ইউনিয়ন ও হাইতকান্দি ইউনিয়ন অবস্থিত।

## প্রশাসনিক কাঠামো
বারৈয়াঢালা ইউনিয়ন সীতাকুণ্ড উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি ১২টি মৌজায় বিভক্ত।

এ ইউনিয়নের গ্রামগুলো হল:
* পশ্চিম লালানগর
* পূর্ব লালানগর
* ধর্মপুর
* আদর্শগ্রাম
* উত্তর ফেদাইনগর
* দক্ষিণ ফেদাইনগর
* ফরাদপুর
* কলাবাড়িয়া
* মহালঙ্গা
* বহরপুর
* ফুলগাজীপাড়া
* নন্দনপুর
* সাহেব্দীনগর
* উত্তর রহমতনগর
* টেরিয়াইল
* দর্জিগ্রাম
* রহমতনগর
* পূর্ব জাফরাবাদ
* পূর্ব মহালঙ্গা
* পূর্ব রহমতনগর

## শিক্ষা ব্যবস্থা
বারৈয়াঢালা ইউনিয়নের সাক্ষরতার হার ৫১.১৭%। এ ইউনিয়নে ২টি মাধ্যমিক বিদ্যালয়, ২টি মাদ্রাসা ও ১১টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়;
* টেরিয়াইল বহুমুখী উচ্চ বিদ্যালয়
* বড় দারোগাহাট এ আর মেমোরিয়াল উচ্চ বিদ্যালয়

;মাদ্রাসা
* বড় দারোগাহাট সিরাজুল উলুম ইসলামিয়া দাখিল মাদ্রাসা
* লালানগর ইসলামিয়া দাখিল মাদ্রাসা

;প্রাথমিক বিদ্যালয়
* কলাবাড়িয়া সরকারি প্রাথমিক বিদ্যালয়
* টেরিয়াইল সরকারি প্রাথমিক বিদ্যালয়
* ধর্মপুর আলহাজ্ব এবিএম আবুল কাশেম সরকারি প্রাথমিক বিদ্যালয়
* পশ্চিম বহরপুর সরকারি প্রাথমিক বিদ্যালয় 
* পশ্চিম লালানগর সরকারি প্রাথমিক বিদ্যালয়
* পূর্ব লালানগর সরকারি প্রাথমিক বিদ্যালয়
* বড় দারোগাহাট সরকারি প্রাথমিক বিদ্যালয়
* বারৈয়াঢালা উজির আলী সরকারি প্রাথমিক বিদ্যালয়
* মধ্য বহরপুর সরকারি প্রাথমিক বিদ্যালয়
* মহালঙ্গা সরকারি প্রাথমিক বিদ্যালয়
* শেখপাড়া ওবায়দিয়া সরকারি প্রাথমিক বিদ্যালয়

;কিন্ডারগার্টেন
* বড় দারোগাহাট জে কে শিশু নিকেতন

## যোগাযোগ ব্যবস্থা
বারৈয়াঢালা ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনে যোগাযোগ করা যায়। এছাড়া রয়েছে ঢাকা-চট্টগ্রাম রেলপথ (বড়টাকি স্টেশন)।

## খাল ও নদী
বারৈয়াঢালা ইউনিয়নের উপর দিয়ে প্রবাহিত হচ্ছে নোহাট খোলা খাল এবং বদরখালী খাল।

## হাট-বাজার
বারৈয়াঢালা ইউনিয়নের প্রধান ২টি হাট/বাজার হল ছোট দারোগাহাট এবং বড় দারোগাহাট।

## দর্শনীয় স্থান
* বড় দারোগাহাট স্কেল; বড় দারোগাহাট এ অবস্থিত।
* বারৈয়াঢালা সহস্রধারা; ছোট দারোগাহাট রাস্তা হতে দুই কিলোমিটার পূর্বে পাহাড়ের চূড়ায় অবস্থিত।

## জনপ্রতিনিধি
* বর্তমান চেয়ারম্যান: হাজী মোহাম্মদ রেহান উদ্দীন রেহান

;চেয়ারম্যানগণের তালিকা

## আরও দেখুন
* সীতাকুণ্ড উপজেলা
* সীতাকুণ্ড মডেল থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:সীতাকুণ্ড উপজেলার ইউনিয়ন
বাড়বকুণ্ড ইউনিয়ন

**বাড়বকুণ্ড** বাংলাদেশের চট্টগ্রাম জেলার সীতাকুণ্ড উপজেলার অন্তর্গত  ইউনিয়ন।

## আয়তন
বাড়বকুণ্ড ইউনিয়নের আয়তন ৭০৩৭ একর (২৮.৪৮ বর্গ কিলোমিটার)।

## জনসংখ্যা
২০১১ সালের পরিসংখ্যান অনুযায়ী বাড়বকুণ্ড ইউনিয়নের লোকসংখ্যা ৩২,০০৭ জন। এর মধ্যে পুরুষ ১৭,০৭১ জন এবং মহিলা ১৪,৯৩৬ জন।

## অবস্থান ও সীমানা
সীতাকুণ্ড উপজেলার মধ্যভাগে বাড়বকুণ্ড ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে মুরাদপুর ইউনিয়ন ও সীতাকুণ্ড পৌরসভা, পূর্বে হাটহাজারী উপজেলার ফরহাদাবাদ ইউনিয়ন, দক্ষিণে বাঁশবাড়িয়া ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার হারামিয়া ইউনিয়ন অবস্থিত।

## প্রশাসনিক কাঠামো
বাড়বকুণ্ড ইউনিয়ন সীতাকুণ্ড উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি ৫টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

## নামকরণ
সীতাকুণ্ড থেকে তিন মাইল দক্ষিণে এবং সেখান থেকে এক মাইল পূর্বে পর্বতের উপর বাড়বকুণ্ড মন্দির রয়েছে। এই মন্দিরটি দ্বিতল। মন্দিরের নিম্নতলে একটি কুণ্ড রয়েছে। এই কুণ্ডটি বাড়বকুণ্ড নামে খ্যাত। হিন্দু ধর্মাবলম্বীদের মতে বাড়বকুণ্ডে স্নান ও তর্পন করলে গঙ্গা স্নানের ফল হয়। একসময় প্রচুর লোক বাড়বতীর্থে আসত পূজা অর্চনা এবং বাড়বকুণ্ডে স্নান করার জন্য। সেই থেকে এই এলাকার নাম লোকমুখে 'বাড়বকুণ্ড' নামে খ্যাতি লাভ করে ।

## শিক্ষা ব্যবস্থা
বাড়বকুণ্ড ইউনিয়নের সাক্ষরতার হার ৪৭.৫৮%।
এ ইউনিয়নে ৩টি মাধ্যমিক বিদ্যালয়, ১টি মাদ্রাসা ও ৭টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* বাড়বকুণ্ড উচ্চ বিদ্যালয়
* মাহমুদাবাদ উচ্চ বিদ্যালয়
* সিসিসি উচ্চ বিদ্যালয়

;মাদ্রাসা
* মুজাদ্দেদিয়া নূরিয়া ইসলামিয়া দাখিল মাদ্রাসা
* পশ্চিম মান্দারীটোলা তালীমুল কোরআন মাদ্রাসা

;প্রাথমিক বিদ্যালয়
* অলিনগর সরকারি প্রাথমিক বিদ্যালয়
* কাটগড় সরকারি প্রাথমিক বিদ্যালয়
* ডিডিটি কারখানা সরকারি প্রাথমিক বিদ্যালয়
* নড়ালিয়া সরকারি প্রাথমিক বিদ্যালয়
* বাড়বকুণ্ড সরকারি প্রাথমিক বিদ্যালয় 
* মাহমুদাবাদ সরকারি প্রাথমিক বিদ্যালয়	
* মান্দারীটোলা সরকারি প্রাথমিক বিদ্যালয়

বাড়বকুণ্ডে আরো অনেক বেসরকারি কিন্ডারগার্টেন রয়েছে।আরো রয়েছে বেসরকারি প্রাথমিক বিদ্যালয়।তার মধ্যে হাতিলোটা প্রাথমিক বিদ্যালয় অন্যতম।

## যোগাযোগ ব্যবস্থা
বাড়বকুণ্ড ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনের মাধ্যমে যোগাযোগ করা যায়।

## ধর্মীয় উপাসনালয়
বাড়বকুণ্ড ইউনিয়নে ২৫টি মসজিদ, ৫টি ঈদগাহ ও ৮টি মন্দির রয়েছে।

## খাল ও নদী
বাড়বকুণ্ড ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে উলানিয়া খাল, নড়ালিয়া খাল এবং কাউনিয়া খাল।

## হাট-বাজার
বাড়বকুণ্ড ইউনিয়নের প্রধান হাট/বাজার হল বাড়বকুণ্ড বাজার।আর শুকলাল হাট খুবই জনপ্রিয়। 

## দর্শনীয় স্থান
* বাড়বকুণ্ড অগ্নিকুণ্ড মন্দির
* বাড়বকুণ্ড সমুদ্র সৈকত
* বাড়বকুণ্ড ঝর্ণা

## জনপ্রতিনিধি
চেয়ারম্যানগণের তালিকা

## আরও দেখুন
* সীতাকুণ্ড উপজেলা
* সীতাকুণ্ড মডেল থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:সীতাকুণ্ড উপজেলার ইউনিয়ন
মহীরাবণ

**মহীরাবণ** চরিত্রটি কৃত্তিবাসী রামায়ণে পাওয়া যায়; কিন্তু মূল রামায়ণে পাওয়া যায় না। কিংবদন্তি অনুসারে, মহীরাবণ রাবণের পুত্র ছিলেন।

## জন্ম ও বরলাভ
শক্রধনু নামের এক গন্ধর্ব দেবসভায় নৃত্য করার সময় এক অপ্সরাকে দর্শন করে মুগ্ধ হয় ও তালভঙ্গ করে। এতে ব্রহ্মা ক্রুদ্ধ হয়ে তাকে রাক্ষস রূপে পৃথিবীতে জন্ম নেয়ার অভিশাপ দেন। রাবণ বলির কারাগার থেকে মুক্ত হয়ে ফেরার সময় পথমধ্যে গৌতমপত্নী অহল্যাকে দেখে এমনই কামমোহিত হন যে সেখানেই তার বীর্য স্খলিত হয়। সেই বীর্যে অভিশপ্ত গন্ধর্ব শক্রধনু জন্ম নেন। পৃথিবী থেকে জন্ম নেওয়ায় এর নাম মহীরাবণ। রাবণ মহীরাবণকে লঙ্কায় এনে তাকে মন্দোদরীকে প্রতিপালন করতে দেন। পরে রাবণ ইন্দ্রজিতের সহায়তায় বলিকে পরাজিত করে পাতালের অন্তর্গত কাঞ্চনা নগরী অধিকার করে মহীরাবণকে তার রাজা করেন। মহীরাবণ পিতা রাবণের কাছে প্রতিজ্ঞা করেন তাকে যেকোনো বিপদে স্মরণ করলেই উপস্থিত হবেন। মহীরাবন নিজের রাজধানীতে উগ্রতারার পূজা করতেন। তার বরে মহীরাবণ মায়াবিদ্যায় পারদর্শিতা লাভ করেন। তিনি আরও বর দেন মানুষ ও বানর ব্যতীত কারো হাতে তার মৃত্যু হবে না।

## হনুমানের হাতে মৃত্যু
গন্ধমাদন পর্বতের ঔষধি গূণে সবাই পুনর্জীবিত হলে রাবণ তার পুত্র মহীরাবণকে ডাকেন। মহীরাবণকে সকল কথা বললে তিনি রাম ও লক্ষ্মণকে পাতালে নিয়ে গিয়ে হত্যা করবে বলে কথা দিলেন। এসময় বিভীষণ পাখির রূপ ধরে সব কথা শুনে রামকে তা জানিয়ে দেন। বিভীষণের পরামর্শে একটি গড় নির্মিত হয়। তার মাঝে রাম লক্ষ্মণকে রেখে চারিদিকে পাহারার ব্যবস্থা করলেন। মহীরাবণ বিভীষণের রূপ ধরে সবাইকে মায়াগ্রস্ত করে গড়ে প্রবেশ করেন এবং সুড়ঙ্গ পথে তাদের পাতালে নিয়ে যান। বিভীষণ এই সময় সেই স্থানে ছিলেন না। তিনি ফিরে আসলে সবাই খুব অবাক হয় কারণ সবাই তাকে এইমাত্র গড়ে প্রবেশ করতে দেখেছেন। তারা সবাই গড়ে গিয়ে দেখেন রাম - লক্ষ্মণ সেখানে নেই। জাম্বুবান এক সুড়ঙ্গ দেখতে পান। হনুমান সেই সুড়ঙ্গ পথে গিয়ে এক বৃদ্ধার কাছে জানতে পারেন দুই সুদর্শন যুবককে পাতালে আনা হয়েছে যাদের দেবী মহামায়ার কাছে বলি দেওয়া হবে। হনুমান মক্ষিকার রূপ ধরে কারাবন্দী রাম ও লক্ষ্মণের কাছে গেলেন তারপর নিজের আসল রূপে তাদের অভয় দিলেন। পুনর্বার হনুমান মাছির রূপ ধরে প্রাসাদে স্থাপিত দেবীর কানের কাছে বসে তার অভিমত জানলেন। দেবীও মহীরাবণের পাপকর্মের জন্য তার বিনাশ চান। হনুমান ফিরে এসে রাম ও লক্ষ্মঙ্কে বললেন মহী যখন তাদের দেবীকে প্রণাম করতে বলবে তারা যেন বলেন আমরা প্রণাম জানিনা। এরপর মহী দুই ভাইকে বলি দেওয়ার জন্য মন্দিরে নিলেন। তিনি তাদের দেবীকে প্রণাম করতে বললেন কিন্তু তারা হনুমানের শিখান কথা বললেন। মহী তখন ভূমিতে মাথা ঠেকিয়ে প্রণাম কীভাবে করে তা দেখাতে লাগলেন। এমন সময় হনুমান নিজের রূপ ধরে দেবীর খড়্গ দিয়ে তার মস্তক দ্বিখণ্ডিত করলেন।

## তথ্যসূত্র

* কৃত্তিবাসী রামায়ণ

বিষয়শ্রেণী:রামায়ণের চরিত্র
তিরুবারুর জেলা

তিরুভারুর

দক্ষিণ ভারতের তামিলনাড়ু প্রদেশের একটি জেলা৷ মোট আয়তন ২১৬১ বর্গ কিলোমিটার। ২০১১ সালে জনসংখ্যা ছিল ১,২৬৪,২৭৭। এখানের মৃত্তিকা খুব উর্বর ৷ সারা বছর জুড়েই এখানে ধানের চাষ হয় ৷ এই স্থান তামিলনাড়ুর ভাতের বাটি (রাইস বোল অফ তামিলনাড়ু) বলে খ্যাত ৷

## তথ্যসূত্র

বিষয়শ্রেণী:তামিলনাড়ুর জেলা
বিষয়শ্রেণী:তিরুবারুর জেলা